google/wiki40b huggingface dataset:
Lucanus pulchellus

Kjennetegn

En middelsstor til stor (hannen 34-51 millimeter), blank, brunsvart hjortebille. Mandiblene hos hannen er kraftige og krumme, med 3-4 korte, butte tenner langs innerkanten, også med en kraftig tann omtrent to tredjedeler ute. De knebøyde antennene har vanligvis en fire-leddet vifte. Hodets side og bakhodet har markerte, høye kjøler hos store hanner og hodet er svært bredt, minst en og en halv gang så bredt som pronotum. Beina er mørke.

Utbredelse

Arten er bare kjent fra Vietnam.
Svart humor

Svart humor, også kalt morbid humor og annet, er en spesiell grotesk, pessimistisk eller svartsynt form for humor og satire der emnet er alvorlig og gjerne kan gjøre folk opprørte, slik som død, krig, narkotika og lignende. Provokasjoner og lek med tabuer er ofte en viktig del av den svarte humoren, som kan betraktes som en måte å vekke dem som ser og hører, og dermed et virkemiddel for å endre holdningene i samfunnet. Svart humor er ofte preget av ironi, men også det tragikomiske.

Eksempler på svart humor

Å spøke med det alvorlige har lange historiske røtter, og i moderne populærkultur har svart humor nærmest blitt en egen undersjanger innenfor humoristiske kulturuttrykkm ikke minst i form av «svarte komedier». Det er derfor en mengde eksempler på bøker, tegneserier og filmer som er preget av slik humor. Også enkelte humorister og komikere er særlig kjent for satirisk og ironisk, grov og provoserende vitsing med alvor og tabuer i større eller mindre grad.
Snape

Båtgraven fra Snape er en angelsaksisk grav fra det 5. århundre eller 6. århundre fra Snape Common ved Aldeburgh i East Anglia, England. En rekke gravhauger ble gravd ut her i 1862, og i den største haugen ble det funnet rester av et 15 meter langt klinkbygd skip. Graven inneholdt fragmenter av grønt glass og en gullring fra senromersk tid. Det ble også funnet rester av menneskehår i graven.
Funnene og dokumentasjonen finnes i dag i Aldeburgh Moot Hall Museum i Aldeburgh.
Iure uxoris

Jure uxoris eller iure uxoris, er latin for gjennom hustrunes rett - en manns regjering gjennom hustruns arverett.
Jure uxoris er et rettsbegrep angående regenter som hadde særlig virkningstid i middelalderen. Uttrykket benyttes vanligvis når en kvinne har arvet en adelstittel og forlening eller et rike, og hun lar sin make bli medregent, i praksis ikke sjelden i hennes sted. Maken tituleres da konge i tilfelle hustruen er dronning.
Jure uxoris benyttes også som prinsipp for at maken arver hustrunes besittelse ved hennes bortgang, selv om hun ikke hadde rukket å ta det i besittelse som regent. Til og med ved skilsmisse kan det være at maken har beholdt tittelen og territoriet mens hustruen har tapt den, slik som i 1170 med kong Stefan av Blois' datter hertuginnen Marie av Boulogne (1136-1182), som var gift med Mathieu d'Alsace (1137-1173). Hun var hertuginne suo jure (gjennom egen rett) fra 1159 og giftet seg i 1160, men tapte sin tittel til eksmaken.
Derimot gjelder ikke jure uxoris i samband med en ikke-regjerende make til en dronning eller annen kvinnelig regent.
Drostan

Sankt Drostan (død tidlig på 600-tallet), også nevnt som Drostanus, Drustan, Dustan og Throstan, var grunnlegger og abbed av det skotske klosteret Old Deer i Aberdeenshire. Hans relikvier ble overført til kirken ved New Aberdour og hans hellige brønn ligger like ved. Sankt Drostans dag er 11. juli. Vannet fra Sankt Drostans brønn er etter sigende en viktig ingrediens i Aberlour Pure Single Highland Malt Whisky.

Liv

Drostan er en skotsk abbed som levde en gang på slutten av 500-tallet. Alt som er kjent om ham er funnet i Breviarium Aberdonense og i Book of Deer', et manuskript fra 800-tallet som nå er i universitetsbiblioteket i University of Cambridge, men disse to redegjørelsene er ikke innbyrdes samstemte i alle detaljer. En versjon om tilsynelatende samme helgen opplyser at han var av kongelig walisisk ætt.
Han synes å ha tilhørt den kongelige familie på Irland. Hans fars navn skal ha vært Cosgrach. Etter å ha vist tegn på et religiøst kall ble han i ung alder fostret av sankt Columba av Iona som underviste ham og ga ham munkekappen. Drostan fulgte Columba da han besøkte Aberdour i Buchan, omtrent 72 km fra Aberdeen. Den piktiske herskeren i landet ga dem setet Deir (Deer) ved Peterhead, rundt 20 km inn i landet hvor de etablerte et kloster. Da Columba dro tilbake til Iona etterlot han Drostan som abbed for den nyetablerte klosteret. Da abbeden av Dalquhongale (Holywood) døde noen år senere var det Drostan som etterfulgte ham.
Senere, etter å ha følt et kall for ensomhet, gikk han av som abbed, dro lengre nord og ble en eremitt ved Glenesk i Angus. Her ble hans hellighet en tiltrekning for de fattige og trengende, og mange mirakler ble tilskrevet ham, inkludert i å gi synet tilbake til en prest ved navn Symon. Etter hans død ble hans relikvier overført til Arberdour i Fife og oppbevart der. Aberdeen-breviaret feirer ham den 15. desember. Klosteret Old Deer, som har falt i ruiner, ble gjenoppbygd av munker fra cistercienserordenen i 1213 og fortsatte fram til den skotske reformasjonen. Hans helliggjøring ble stadfestet i den 11. juli 1898 av pave Leo XIII.
In This Moment

Historie

Vokalist Maria Brink og gitarist Chris Howorth møttes gjennom felles bekjente i august 2005. De fant ut at de hadde mye til felles og begynte å skrive sanger sammen. Sammen med Los Angeles-trommisen Jeff Fabb og senere gitarist Blake Bunzel og bassist Josh Newell, stiftet de bandet kjent som «In This Moment». Bandet publiserte sanger og videoer på sin MySpace-side, og la grunnlaget for sin tilhengerskare der. Bassisten Josh Newell forlot bandet kort tid etter det ble stiftet, og Pascual Romero, og senere Jesse Landry tok hans plass. In This Moment hadde allerede fått en tilhengerskare av en viss størrelse ved utgangen av 2005, kun ved bruk av internettmarkedsføring og små turneer.   
Bandet fikk platekontrakt av selskapet Century Media Records, og utga sin første plate i 2007. Det første albumet het Beautiful Tragedy og ble kun en mindre suksess til tross for rimelig gode kritikker. Album nummer to, The Dream, ble utgitt på høsten i 2008 og solgte i større antall enn forgjengeren. Bandet beveget seg her litt vekk fra metalsjangeren med sin mykere lydlinje og havnet på 70.-plass på Billboard Top 200.  
En av bandets sanger, kalt «Forever», er tilgjengelig for nedlasting på musikkspillet Rock Band.
Friuli-Venezia Giulia

Administrativ inndeling

Friuli-Venezia Giulia er ikke inndelt i provinser og storbyområder, men 18 unioni territoriali intercomunali, «interkommunale unioner»; en type administrativ enhet som er unik for regionen. De interkommunale unionene er videre delt inn i totalt 215 kommuner. 
Som resten av Italia var også Friuli-Venezia Giulia tidligere inndelt i provinser. Disse var Provinsen Gorizia i øst,
Provinsen Pordenone i vest, Provinsen Trieste helt i sydøst, omgitt av Slovenia på tre sider, samt Provinsen Udine som var størst (62 % av hele regionen). Provinsene Gorizia, Pordenone og Trieste ble oppløst 30. september 2017, mens Udine eksisterte fram til 22. april 2018.
Provinsene var ikke sammenfallende med de historiske enhetene i Friuli-Venezia Giulia.
Miljøkvalitet

Slamkvalitet

Det er flere typer slam: Avløpsslam fra renseanlegg og boreslam (borekaks) fra utborring av grunnen. 
Avløpsslammen kan brukes som jordforbedringsmiddel og gjødsel på grunn av høyt innhold av organisk materiale og næringssalter. Ved forskrift er det stilt krav til innhold av miljøgifter, sykdomssmitte, lukt, spiredyktige frø og fremmedlegemer.
Store mengder borekaks ble tidligere sluppet ut i Nordsjøen. Etter vedtak under OSPAR-konvensjonen i 2000 skal slike utslipp nå være opphørt.

Strålingskriterier

Den internasjonale strålevernskommisjonen ICRP (International Commision on Radiological Protection) har siden 1928 anbefalt grenseverdier for å beskytte mennesker mot stråling. Nyeste oppdatering blir publisert i 2007. I Norge blir tiltakene iverksatt eller pålagt av Statens strålevern. 

Dosegrensen for yrkeseksponerte er på 20 mSv pr. år i gjennomsnitt (over en 5-årsperiode). 
For gravide skal dosen til fosteret ikke overstige 1 mSv for resten av svangerskapet. 
For enkeltpersoner i befolkningen er dosegrensen 1 mSv pr. år. 
Ved ulykker hvor radioaktive stoffer spres i miljøet blir det tilstrebet å eliminere så stor del som mulig av forventede stråledoser. Stråledosene skal holdes så lave som det med rimelighet er mulig.
Prokhladnyj

Prokhladnyj (russisk: Прохладный) er en by i republikken Kabardino-Balkaria i Russland. Den ligger ved elva Malka, rundt 40 km nordøst for Naltsjik. Innbyggertall: 61 800 (folketelling 2002).
Den ble grunnlagt i 1765. Bystatus ble innvilget i 1937.
VM i duatlon 2018

VM i duatlon 2018 ble arrangert 6. til 8. juli 2018, som en del av VM i multisport. Mesterskapet ble arrangert på Fyn i Danmark.
Halvbjørnfamilien

Beskrivelse

Procyonidene er en gruppe nattaktive rovpattedyr som i størrelse varierer ganske mye. Det minste dyret i denne familien veier mindre enn 1 kg, mens det største kan veie over 20 kg. Noen arter har en slank kroppsform, mens andre er kompakte. Alle har imidlertid en middels lang til lang hale. Pelsen er vanligvis brun, gråbrun eller grå, av og til med kontrastmarkeringer i ansiktet og med ringmønster på halen. De fleste har et relativt kort snuteparti og et bredt ansikt. Hodet som sådan er gjerne bestykket med stående korte ører, som kan være både rund og spisse. Alle arter regnes som mer eller mindre trelevende. De søker således ofte opp i trær når de føler seg truet eller skal hvile. Disse dyra regnes som altetere og noen av dem er som sådan ofte å se på såkalte «raid» i folks søpplekasser o.l. Føden inkluderer alt fra matavfall til små pattedyr og fugl.

De store gruppene

Olingogruppen (Potosinae) lever i regnskogen i Mellom-Amerika og de nordvestre delene av Sør-Amerika, der de trives i høyder fra havnivået og opp til 2 000 moh. Man finner de således i land som Colombia, Costa Rica, Ecuador, Honduras, Nicaragua, Panama, Peru, og Venezuela. Tradisjonelle olingoer ligner på viklebjørnen, som er en del av denne gruppen, men mangler gripeegenskapen denne har i halen.
Vaskebjørngruppen (Procyoninae) lever primært i løvskogområder og jungel, fra Canada i nord til det nordlige Sør-Amerika i sør. De tradisjonelle vaskebjørnartene foretrekker løvskog, men har tilpasset seg godt til mennesklige inngrep i sine naturlige leveområder. Det finnes 7 kjente arter, hvorav 1 art er antatt utdødd. Det siste eksemplaret av Barbados vaskebjørnen (Procyon gloveralleni) ble observert i 1964 (Lazell, 1972), men er tatt med her fordi det ikke er 100% sikkert at den er utdødd. Nesebjørnene ligner mye på vaskebjørnene, men har et lengre snuteparti som er bevegelig. Ringhalekattene er mye slankere, mindre og mer langstrakte, og de har en lang hale med ringmønster.
Thomas Rønning (f. 1980)

Klubber

Thomas Rønning startet sin karriere i moderklubbene Leksvik og Rissa. Han flyttet til Ulsteinvik for å gå på folkehøgskole, samtidig som han spilte fotball for Hødd. Da han fortsatte sin utdannelse på videregående skole i Trondheim, spilte han fire år for juniorlaget til Rosenborg, før han gikk videre til Byåsen, hvor han spilte i både første- og andredivisjon.
I 2005 ble han kjøpt av Mandalskameratene for å fylle tomrommet etter Brian Waltrip. Han ble senere kjøpt tilbake til Byåsen før han fortsatte hos Frøya, og nå senest hos Melbo.

Landslag

Han spilte i 1996 landskamper for Norge U-15, noe som resulterte i to mål på åtte kamper. Han har per 2005 spilt 13 kamper for G15- og G16-landslaget, hvor han blant annet har spilt med John Arne Riise, Magne Hoseth, Alexander Ødegaard og Thomas Holm.
Nordnesfjellet

Nordnesfjellet er et fjellområde i Kåfjord kommune, Troms som ligger på andre siden av fjorden for Lyngseidet.
En forventer her et større ras fra partiet Jettan, som vil gi en stor og ødeleggende flodbølge i området.  Fjellet blir kontinuerlig overvåket av Norges vassdrags- og energidirektorat (tidligere overvåket av Nordnorsk Fjellovervåking IKS) i håp om at en skal kunne varsle tidlig nok til at befolkningen kan evakueres.
Jordet

Jordet sentrum ligger langs fylkesvei 26, ca 15 km nord for kommunesenteret Innbygda i Trysil kommune, og er senter for nordre Trysil, som i tillegg til Jordet, består av Eltedalen, Engerneset, Slettås og Flendalen. Jordetsgrenda har rundt 600 innbyggere.
I Jordet fins dagligvarebutikk, post i butikk, bensinstasjon, landbruksverksted, samfunnshus, campingplass, barnehage, den nyrestaurerte barneskolen Jordet skole samt Nordre Trysil kirke.
Jordet ligger ca 400 moh., og har et typisk innlandsklima «der sommern er stutt og vintern er lang» (Skjæraasen).
Longquanyi

Longquanyi (kinesisk: 龙泉驿区; pinyin: Lóngquányì Qū) er et bydistrikt i provinsen Sichuan. Det ligger under den subprovinsielle by Chengdu.
Longquanyi har et areal på 558 km² og teller ca. 510 000 innbyggere (2003).
Finnmark Dagblad

Finnmark Dagblad er en dagsavis som dekker ti kommuner i Vest-Finnmark og utgis i Hammerfest i Finnmark. 
Avisa kom ut første gang 11. september i 1913 som Vest-Finmarkens social-demokrat. I 1923 ble navnet endret til Vestfinnmark arbeiderblad. Under andre verdenskrig måtte avisen endre navn til først Vestfinnmark Folkeblad (1. januar 1941), deretter Finnmark Folkeblad (1. januar 1942). Avisen ble stengt i 1944 da tyskerne trakk seg tilbake og iverksatte den brente jords taktikk. Dagens navn er fra 12. september 1960, og ble introdusert i forbindelse med overgang til dagsavis. 
Den første og den ganske så provisoriske utgaven som kom ut etter andre verdenskrig kom 1. mai 1946. Egen presse var på plass året etter og redaktør Olav Waaktar skulle få mye av æren for å utvikle avisa til en distriktsavis i ordets rette forstand.
Finnmark Dagblad er eid av Amedia og er Finnmarks største avis. Finnmark Dagblad eier Finnmarksposten og en tredjedel av aksjene i den samiske avisa Ávvir. 
Den kommer ut mandag til lørdag og har avdelingskontorer i Alta og Lakselv. Kontoret i Honningsvåg ble lagt ned i 2007.
Motstandsbevegelse

Motstandsbevegelse eller terrorister?

De makthavere motstandsbevegelsen kjemper mot, vil vanligvis prøve å stemple motstanderne som «terrorister». Selv om voldshandlinger blir utført mot militære mål, stemples handlingene som «terrorisme».

Internasjonale avtaler

Ofte vises det til internasjonale avtaler som Haag-konvensjonen for å fordømme motstandsbevegelser, og si at de strider mot krigens lover. I landkrigskonvensjonen av 1907, står det at militser og frikorps (frivillige) skal være under kommando av en ansvarlig person. For å bli omfattet av konvensjonen skal de ha et emblem som er synlig på avstand og åpent bære våpen. Handlingene skal følge krigens lover og tradisjoner.
I neste artikkel står det likevel at personer som tar opp våpen mot invaderende styrker kan omfattes av krigens lover dersom de ikke har hatt tid til å organisere seg, og dersom de selv følger krigens lover.
Til syvende og sist er det et politisk spørsmål hvilke grupperinger som defineres som «motstandsbevegelse», «frigjøringsbevegelse» eller «terrorister». Spørsmålet avgjøres vanligvis av den som har mest makt, det vil si den seirende part i en konflikt.
Mørk knoppurtengvikler

Utseende

En middelsstor (vingespenn 14-22 millimeter) vikler. Forvingen er gulbrun med lyse og mørke lengdestreker. Ved vingespissen er det ca. tre hvite skråstreker med mørkere midtstripe, ved forvingens bakhjørne ett ovalt område med uregelmessige, svarte flekker. Arten ligner sterkt på den nærtbeslektede tistelengvikleren (Eucosma cana), og kan også bruke noen av de samme næringsplantene som denne.
Larven er oransje, bred og noe flattrykt.

Levevis

Larvene utvikler seg på blomsterkurvene av knoppurt (Centaurea) og skal også kunne gå på jærtistel (Serratula tinctoria).
De voksne viklerne flyr i juni-august.

Utbredelse

Arten er utbredt i Nord-Afrika, over det meste av Europa og i det nordlige Asia. I Norge er den funnet spredt nord til Sogn og Fjordane.
Pænda

Bakgrunn

Horn vokste opp i byen Deutschlandsberg i delstaten Steiermark i Østerrike. Som seksåring begynte hun å synge i kor, og som 14-åring skrev hun sine første sanger. Hun lærte også å spille gitar og piano, og hun dro til hovedstaden Wien som 20-åring. Der studerte hun jazz og pop ved Vienna Music Institute og ble uteksaminert i 2013. 
Hun bor nå i Ottakring, der hun komponerer musikk, skriver tekster og melodier. Ved konserter får hun instrument- og vokalstøtte av søsteren sin og en venninne. Ved siden av musikkarrieren jobber hun også som sanglærer innen popsangeren ved en musikkskoln i Leobersdorf. I 2015 deltok hun i det tyske tv-talentshowet Popstars. 
Pænda representerte Østerrike i Eurovision Song Contest i Tel Aviv i mai 2019 med sangen «Limits».
Alaena

Utseende

Ganske små (vingespenn 22-32 millimeter) sommerfugler.
Vingene er slanke, kroppen og beina ofte påfallende hårete.
På farge er de gjerne brun- eller gulaktige, ofte med hvite flekker, oversiden oftest med mørk ytterkant.

Levevis

Larvene lever av blågrønnbakterier, alger, lav og annet organisk materiale som de skraper av trestammer og steiner. Noen av disse sommerfuglene er skogsinsekter, men det er også en del som holder til på steinete gressmark.

Utbredelse

Slekten er utbredt i Afrika sør for Sahara, de fleste artene i de sørlige og østlige delene.
Vestre Bærum Idrettsforening

Fotball

Vestre Bærums A-lag ble opprettet i år 2000 i Norges laveste divisjon; 8. divisjon. I 2003 rykket A-laget opp til 7. divisjon. A-laget fikk noen forsterkninger og ble mer samkjørte så etter en bra sesong i 2006 rykket de opp i 6. divisjon. Der var de kun sesongen 2007, da laget rykket opp til 5. divisjon. 
Kampene spilles på Helsetbanen, Toppenhaugbanen eller Triangelen. Alle banene var tidligere grusbaner frem til i 2011, da det ble det lagt kunstgress på Helsetbanen, som også har flombelysning.

Håndball

Klubbens håndballag benytter seg av Helsethallen, en hall med håndballbane, ungdomsklubb, pil og bue-rom og boksering.
Maryse

Media

Hun var med i 2007 utgave av Diva Magasinet («Divas In Los Angels») under seksjonen «Divaer i Trening», sammen med Garcia tvillingene, Beth Phoenix og Milena Roucka.
Barsok

Barsok eller St. Bartholomeus-messe, som feires 24. august, er en merkedag til minne om apostelen Bartolomeus. Ifølge sagnet omvendte han kongen av Armenia. Men da det ble oppdaget av kongens hedenske bror, lot han Bartholomeus bli flådd levende og deretter halshogd.
Barsok er på primstaven tegnet inn med en kniv, ei øks eller et kors. Kniven på primstaven er i Norge ofte blitt tolket som en slaktekniv, og i folkelig tradisjon markerer dagen man starter slakting av bukker, og dagen ble i Seljord kalt Baro bukkekniv.
Det var mange værtegn knyttet til Barsok. Dagen ble regnet som den første høstdagen. Man var spesielt redd for frost og uvær og skade på avlingene, og dagen ble mange steder kalt Bertil brytestrå. På Helgeland ble det sagt at «Barsok-frost er det verste været i året» og i Granvin at «Barsok-frost gjer mange matlause». I Salten måtte innhøstingen være ferdig til Barsok, og mange steder var regelen at folk flyttet ned fra setrene før denne dagen kom.
Mange steder ble Barsok regnet som en farlig dag. Det ble sagt at haugfolkene var ute, og at bjørnen ville skade buskapen. Ifølge folketradisjonen ville også dommedag komme på Barsok.
Thomas Norton

Offisielle karriere

Norton ble født i London og fikk sin utdannelse ved University of Cambridge, og ble tidlig fullmektig for Englands riksforstander, Edward Seymour, 1. hertug av Somerset. I 1555 ble han akseptert ved Inner Temple (en institusjon som tillater medlemmene å praktisere som advokat), og han giftet seg med Margery Cranmer, datteren av Thomas Cranmer, erkebiskop av Canterbury.
I 1562 ble Norton, som tidligere hadde tjenestegjort i et tidligere parlament som representant for Gatton, medlem av parlamentet for Berwick, og gikk inn i politikken med stor aktivitet. I religiøse spørsmål var han preget av sin svigerfars oppfatninger, og han var i besittelse av Cranmers manuskript om kirkelov som han tillot John Fox å utgi i 1571. Han reiste til Roma i juridisk ærend i 1579, og fra 1580 til 1583 besøkte han ofte Kanaløyene som kommissær for å forespørre statusen på disse besittelsene.
Nortons kalvinisme vokste i disse årene, og mot slutten av sin karriere var han blitt en ekstrem fanatiker. Han holdt flere forhør i Tower of London hvor han lot bruke torturinstrumenter som blant annet strekkbenk. Strekkbenken strekte kroppen i fra hverandre inntil leddene gikk løs fra kroppen. Hans harde avstraffelser av katolikker, som deres offisielle sensor fra 1581 og framover, førte til at han fikk kallenavnene «Strekkbenkgeneralen» og «Strekkmester Norton».
Til slutt gjorde hans ustyrlige puritanisme ham til fryktet person selv for engelske biskoper. Han ble fratatt sin posisjon og selv kastet i Tower of London. Han ble til sist løslatt, men da var hans helse ødelagt og i mars 1584 døde han i sitt hus i Sharpenhoe, Bedfordshire.
Podopholis

Utbredelse

Arten lever i den Den demokratiske republikken Kongo.
Kim Philby

Bakgrunn

Kim Philby ble født i Britisk India, der hans far var embedsmann i Punjab. Han ble sendt til England for å studere, og gikk først på Westminister School. Senere kom han inn på University of Cambridge, der han studerte historie og økonomi. I studietiden ble han politisk aktiv, og var blant annet kasserer for en sosialistisk forening på universitetet.

Spion for Sovjetunionen

I 1933 ble Philby rekruttert som spion for Sovjetunionen, før han gikk inn i det britiske etterretningsvesen. Året etter, i 1934, ble han gift med den østerrikske kommunist Litzi Friedmann.
Under den spanske borgerkrig hadde han vært spion for Komintern, men offisielt arbeidet han som korrespondent for avisen The Times.
Kim Philby var født inn i overklassen og kunne derfor være i MI6 uten a man hadde mistanke om at han var klasseforræder. I 1944 ble han sjef for en avdeling innenfor den britiske etterretningstjeneste MI6 der hans arbeide var å bearbeide informasjoner om Sovjetunionen. Under dette arbeidet menes han å ha sabotert det britiske spionnettverk i Øst-Europa, samt å ha gitt opplysninger om USAs kjernevåpen til russerne.
Kim Philby oppdaget at MI6 ikke gjorde sitt arbeid seriøst nok. Han tok som sjef dokumenter med hjem, og avleverte det til sovjetspioner. Neste morgen fikk han dokumentene tilbake etter at de var fotografert, og han la da dokumentene tilbake.
Etter at Philbys tidligere studiekamerater og medspioner Guy Burgess og Donald Maclean i 1951 flyktet til Sovjetunionen var det en mistanke om at han hadde advart dem innen de skulle ha blitt avhørt om deres spionforbindelser. I første omgang ble han klarert i 1955, men mistanken ble igjen styrket i 1961 da Anatolij Golitsyn, en russisk KGB-offiser, hoppet av til Vesten.
Den 23. januar 1963 stakk Philby så av, fra Beirut på det sovjetiske skip Dolmatova til Odessa i Sovjetunionen. Det er stadig spekulasjoner om Nicholas Elliot, som var sjef for MI6 i Beirut, lot en dør stå åpen for flukt, for gammelt vennskaps skyld. Da han merket at han var i søkelyset flyktet han til Sovjetunionen der han til tross for sine fortjenester ble holdt under oppsyn. Han ble senere sterkt alkoholisert, og man er senere kommet til den konklusjon at hans møte med kommunismen ikke ble slik han hadde forventet.
Han utgav senere en bok om sine opplevelser.
Han ble belønnet med Leninordenen og levde i Sovjetunionen som en helt frem til sin død i 1988.